b'\n_START_ARTICLE_\nP\xc3\xb5hjaterritooriumi lipp\n_START_PARAGRAPH_\nP\xc3\xb5hjaterritooriumi lipp on Austraalia haldus\xc3\xbcksuse P\xc3\xb5hjaterritooriumi lipp._NEWLINE_Lipp v\xc3\xb5eti kasutusele 1978. aastal. Lipu kujundas kunstnik Robert Ingpen. Lipp erineb teistest Austraalia haldus\xc3\xbcksuste lippudest, sest see ei kasuta Suurbritannia lippu. Lipu v\xc3\xa4rvideks on must, valge ja ooker. Lipp on jaotatud mustaks ja ookrikarva v\xc3\xa4ljaks. Vardapoolsel kitsamal mustal v\xc3\xa4ljal on L\xc3\xb5unaristi t\xc3\xa4htkuju viis t\xc3\xa4hte. Ookrikarva v\xc3\xa4ljal on seitsme \xc3\xb5ielehega stiliseeritud puuvillap\xc3\xb5\xc3\xb5sa perekonda kuuluva taime Gossypium sturtianum \xc3\xb5is. Lipu k\xc3\xbcljepikkuste suhe on 1:2.'